stanford-oval/wikipedia huggingface dataset:
Aapo Holtinkoski
Ura > Seuraura

Holtinkoski on Oulun Kärppien kasvatti. Hän toimi kaudella 2015–2016 seuran C-nuorten varakapteenina. Holtinkoski oli joukkueen tehokkain puolustaja sekä C-nuorten SM-karsinnoissa tehoilla 6+8=14 että C-nuorten SM-sarjassa tehoilla 11+19=30, joilla hän sijoittui koko sarjan puolustajien maalipörssissä toiseksi edellään vain Bluesin Axel Rindell. Puolustajien pistepörssissä Holtinkoski sijoittui neljänneksi. Hän voitti kauden päätteeksi C-nuorten SM-pronssia. Kauden 2016–2017 päätteeksi Holtinkoski voitti B-nuorten SM-pronssia.
Toukokuussa 2017 Holtinkoski teki kolmivuotisen juniorisopimuksen Turun Palloseuran SM-liigajoukkueen kanssa. Hän pelasi kauden 2017–2018 suurimmaksi osaksi seuran B-nuorissa, joiden eniten maaleja tehnyt puolustaja Holtinkoski oli yhdeksällä osumallaan. Holtinkoski valittiin kauden päätteeksi B-nuorten SM-sarjan toiseen tähdistökentälliseen. Hän pelasi osan kaudestaan myös TPS:n A-nuorissa.
Elokuussa 2019 Holtinkosken sopimus TPS:n kanssa purettiin. Muutamaa päivää myöhemmin hänen vahvistettiin siirtyvän KooKoon organisaatioon. Holtinkoski oli kaudella 2019–2020 seuran A-nuorten tehokkain puolustaja tehoilla 7+19=26. Kaudella 2020–2021 hän oli pelipaikastaan huolimatta KooKoon paras pistemies tehoilla 6+10=16. Kaudella 2021–2022 Holtinkoski oli yhdeksällä osumallaan joukkueen eniten maaleja tehnyt puolustaja Riku Tuomolan kanssa. Hän debytoi samalla kaudella myös seuran SM-liigajoukkueessa, jossa Holtinkoski pelasi kaksi runkosarjaottelua ilman tehopisteitä. Hän teki liigadebyyttinsä 24. marraskuuta 2021 vieraissa Hämeenlinnan Pallokerhoa vastaan. Holtinkoski merkittiin KooKoon seitsemänneksi puolustajaksi. Hän sai ottelussa jääaikaa 4.54 minuuttia. Joulukuussa 2021 KooKoo lainasi Holtinkosken 5. tammikuuta 2022 asti kestävällä sopimuksella Mestis-joukkue KeuPa HT:hen. Helmikuun lopulla hän palasi joukkueeseen toistaiseksi voimassa olevalla sopimuksella. Lopulta Holtinkoski pelasi KeuPassa kauden loppuun. Hän pelasi siellä kaikkiaan 14 runkosarjaottelua tehopistein 2+6=8 ja neljä playoff-ottelua tehden yhden syöttöpisteen. Huhtikuussa KooKoo uutisoi, että Holtinkosken sopimuksessa ollutta optiota ei käytetä.
Kaudeksi 2022–2023 Holtinkoski siirtyi vuoden mittaisella sopimuksella Mestis-joukkue Kajaanin Hokkiin. Hän oli tehoilla 4+24=28 joukkueen tehokkain puolustaja ja neljänneksi paras pistemies. Huhtikuussa 2023 Holtinkoski teki Hokin kanssa vuoden mittaisen jatkosopimuksen.
Holtinkoski siirtyi kaudeksi 2024–2025 vuoden mittaisella sopimuksella II-divisioonajoukkue Laser HT:hen.
Ura > Maajoukkueura

Holtinkoski pelasi alle 18-vuotiaiden Hlinka Gretzky Cupissa vuonna 2018. Hän pelasi myös World U-17 Hockey Challengessa vuonna 2017. Yhteensä Holtinkoski on pelannut 38 poikien maaottelua.
Muuta

Holtinkosken isoveli Arttu pelasi puolustajana B-junioriksi asti. Hän toimii nykyään Oulun Kärppien U16-joukkueen apuvalmentajana. Veljesten isä Arto Holtinkoski pelasi omalla urallaan hyökkääjänä alemmissa sarjoissa, parhaimmillaan I-divisioonatasolla Kärpissä 1990-luvulla. Hän on myöhemmin valmentanut Aapoa Kärppien C-nuorissa.
Milt Palacio

| Milton Palacio |
| --- | --- |

Henkilötiedot
Koko nimi:  Milton Palacio
Syntynyt: 7. helmikuuta 1978 (ikä 46) Los Angeles, Yhdysvallat
Kansalaisuus:   Yhdysvallat
Koripalloilija
Pituus:  193 cm
Paino:  95 kg
Nyk. joukkue:   Saski Baskonia
Sarja:  ACB Euroliiga
Pelaajaura
Seurajoukkueet
1999–2000 2000–2002 2002 2002–2003 2003–2005 2005–2006 2007–2008 2008–2009 2009 2010 2010–2019:   Vancouver Grizzlies  Boston Celtics  Phoenix Suns  Cleveland Cavaliers  Toronto Raptors  Utah Jazz  Partizan Belgrad  Himki BK  KK Partizan  Kavala BC  Saski Baskonia
Aiheesta muualla
FIBA
Milton “Milt” Palacio (s. 7. helmikuuta 1978, Los Angeles) on yhdysvaltalainen koripalloilija, jonka nykyisenä seurajoukkueena toimii Saski Baskonia.
Aiheesta muualla

NBA:n pelaajaprofiili
Euroliigan pelaajaprofiili
Milt Buckner

Milt Buckner vuonna 1953
Milton Brent Buckner (10. heinäkuuta 1915 Saint Louis, Missouri – 27. heinäkuuta 1977 Chicago, Illinois) oli yhdysvaltalainen jazzpianisti, -urkuri, -vibrafonisti ja -sovittaja, joka 1950-luvun alusta lähtien teki tunnetuksi Hammond-sähköurkuja jazz- ja viihdemusiikin soittimena. Sitä ennen vuosina 1941–1948 hän toimi Lionel Hamptonin yhtyeen pianistina, sovittajana ja apulaisjohtajana.
Milt Buckner jäi yhdeksänvuotiaana orvoksi ja varttui Detroitissa. Hän sai musiikkioppia sedältään, pasunisti John Tobiasilta, ja opiskeli sitten Detroit Institute of Arts -oppilaitoksessa ja kulki samalla kiertueilla Harlem Aristocratsin, Mose Burken ja The Dixie Whangdoodles -yhtyeen mukana. Buckner työskenteli 1930-luvun Detroitissa muun muassa Cab Callowayn kanssa, 1941–1948 Lionel Hamptonin yhtyeessä ja perusti sitten oman big bandinsä kunnes palasi Hamptonin leipiin vuosiksi 1950–1952. Siitä lähtien hän soitti uransa loppuun asti miltei yksinomaan Hammond-urkuja, useimmiten triokokoonpanoissa. 1960- ja 1970-luvuilla hän teki useita kiertueita myös Eurooppaan.
Buckner kuoli Chicagossa 1977.
Diskografiaa

Vibe Boogie (Lionel Hamptonin kanssa, 1945)
Chord a Rebop (Lionel Hamptonin kanssa, 1946)
Rockin’ with Milt (1954)
Rockin’ Hammond (1956)
Count Basement (1956)
Send Me Softly  (1957)
Mighty High (Argo, 1959)
Please Mr. Organ Player (1960)
Midnight Mood (1962)
Play Chords  (1966)
More Chords  (1969)
Rockin' Again (1972)
Green Onions (kitaristi Roy Gainesin kanssa, 1975)
Miljoona vastausta

| Miljoona vastausta Erin |
| --- | --- | --- |

Studioalbumin tiedot
 Julkaistu: 26. elokuuta 2022
 Formaatti: CD LP digitaalinen
 Tuottaja(t): Jukka Immonen Antti Riihimäki
 Tyylilaji: pop
 Kesto: 31.37
 Levy-yhtiö: Warner Music Finland
Listasijoitukset
  Suomen virallinen albumilista: 3.   Fyysinen albumilista: 3.
Erinin muut julkaisut
| Seliseli 2016 | Miljoona vastausta 2022 |   |
Singlet albumilta Miljoona vastausta
 ”Yhtenä sunnuntaina” Julkaistu: 22. toukokuuta 2020  ”Niinku koko ajan” Julkaistu: 9. huhtikuuta 2021  ”Anna mun rakastaa” Julkaistu: 7. tammikuuta 2022  ”Päivii niit” Julkaistu: 13. toukokuuta 2022
Miljoona vastausta on suomalaisen laulaja-lauluntekijä Erinin 26. elokuuta 2022 julkaistu neljäs studioalbumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Yhtenä sunnuntaina | Erin | 3.39 |  |  |  |  |  |  |
| 2. | Selaan | Erin, Tiina Vainikainen, Vesa Anttila | 2.58 |  |  |  |  |  |  |
| 3. | Anna mun rakastaa | Erin, Vainikainen | 2.56 |  |  |  |  |  |  |
| 4. | Miljoona vastausta | Erin, Jukka Immonen, Rzy, Vainikainen | 3.51 |  |  |  |  |  |  |
| 5. | Rääpäle | Erin | 3.16 |  |  |  |  |  |  |
| 6. | Päivii niit | Erin, Immonen, Rzy, Vainikainen | 3.27 |  |  |  |  |  |  |
| 7. | VGN | Erin, Vainikainen | 3.53 |  |  |  |  |  |  |
| 8. | Niinku koko ajan | Erin | 3.33 |  |  |  |  |  |  |
| 9. | Sä et oo mun tyyppinen | Erin, Vainikainen | 4.00 |  |  |  |  |  |  |
Arvostelut

Helsingin Sanomat:
Mon kihlakunta

Mon kihlakunnan sijainti Smålandin maakunnan kartalla.
Mon kihlakunta (ruots. Mo härad) oli kihlakunta Jönköpingin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 931,10 neliökilometriä ja asukasluku 5 849 henkeä. Kihlakuntaan kuuluneet kunnat olivat Bottnaryd, Mulseryd, Angerdshestra, Bondstorp, Stengårdshult, Norra Unnaryd, Öreryd, Norra Hestra, Valdshult, Åsenhöga ja Källeryd.
Kihlakunnan tuolloisista kunnista Bondstorp kuuluu nykyään Vaggerydin kuntaan, Källeryd ja Åsenhöga kuuluvat Gnosjön kuntaan, Stengårdshult, Öreryd, Norra Hestra ja Valdshult kuuluvat Gislavedin kuntaan ja muut ovat osa Jönköpingin kuntaa.
Mon kirkko

Mon kirkko voi tarkoittaa seuraavia kirkkoja Norjassa:
Mon kirkko Modalenin kunnassa
Mon kirkko Nord-Odalin kunnassa
Mon kirkko Ranan kunnassa
Mon kirkko Surnadalin kunnassa
Mon kirkko Tokken kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mon kirkko”, voi hakea sivunnimihaulla, laajalla sivunnimihaulla tai tekstihaulla.
Mikronesian federaation presidentti

| Mikronesian federaation presidentti |
| --- | --- |
 President of the Federated States of Micronesia
 Mikronesian vaakuna
 
 Nykyinen Wesley Simina 11. toukokuuta 2023 lähtien
Virka-asunto:  Palikir
Nimittäjä:  Kongressi
Kauden pituus:  4 vuotta, uusittavissa kerran
Perustettu:  1979
Ensimmäinen:  Tosiwo Nakayama
Palkka:  80 000 $ vuodessa
Mikronesian federaation presidentti (engl. President of the Federated States of Micronesia) on Mikronesian federaation valtionpäämies, joka on vastuussaa toimeenpanevan vallan käytöstä liittovaltiossa. Vuonna 1979 ensimmäiseksi presidentiksi valittiin Tosiwo Nakayama. Nykyisenä presidenttinä toimii Wesley Simina, joka valittiin virkaansa 11. toukokuuta 2023, jolloin hän myös vannoi virkavalansa.
Presidentin virka-asunto sijaitsee Palikirissa. Vuonna 2021 presidentin palkka oli 80 000 dollaria vuodessa.
Pätevyysvaatimukset ja valinta

Mikronesian perustuslain mukaan presidentiksi valittavan henkilön tulee täyttää seuraavat ehdot:
on ollut Mikronesian kongressin edustaja väh. 4 vuoden kauden ajan
syntyperäinen Mikronesian federaation kansalainen
on asunut maassa väh. 15 vuotta
Presidentin valitsee maan kongressi ensimmäisen istuntonsa aikana vaalipiirittömien senaattorien keskuudesta. Virkakausi kestää neljä vuotta ja sama henkilö voidaan valita uudelleen kerran. Samoissa vaaleissa valitaan myös varapresidentti.
Tehtävät

Presidentti nimittää hallituksen ja siihen kuuluvat nimisterit. Muita presitentin perustuslaillisia tehtäviä ovat:
toimeenpanna lakeja
ottaa vastaan ulkomaalaisten suurlähetteliläiden valtakirjat
armahtaa tai muuntaa tuomioita (paitsi osavaltioiden kuvernöörien)
nimittää korkea-arvoiset virkamiehet, joista osan virkakausi riippuu presidentin tahdosta
Luettelo presidenteistä

| Numero | Kuva | Nimi | Virassa |
| --- | --- | --- | --- |
| 1 |  | Tosiwo Nakayama | 11.5.1979 – 11.5.1979 |
| 2 |  | John Haglelgam | 11.5.1979 – 11.5.1991 |
| 3 |  | Bailey Olter | 11.5.1991 – 8.11.1996 |
| vt. |  | Jacob Nena | 8.11.1996 – 8.5.1997 |
| 4 |  | Jacob Nena | 8.5.1997 – 11.5.1999 |
| 5 |  | Leo Falcam | 11.5.1999 – 11.5.2003 |
| 6 |  | Joseph Urusemal | 11.5.2003 – 11.5.2007 |
| 7 |  | Manny Mori | 11.5.2007 – 11.5.2015 |
| 8 |  | Peter Christian | 11.5.2015 – 11.5.2019 |
| 9 |  | David Panuelo | 11.5.2019 – 11.5.2023 |
| 10 |  | Wesley Simina | 11.5.2023– |
Lähde:
Aiheesta muualla

Kuvia tai muita tiedostoja aiheesta Mikronesian federaation presidentti Wikimedia Commonsissa
Ministeriresidentti

Ministeriresidentti (ransk. ministre résident) on kolmatta arvoluokkaa olevan diplomaatin virka-arvo. Nimitys otettiin käyttöön Aachenin kansainvälisessä kongressissa 1818.
Messier 102

Messier 102 (M102) on Messierin luettelon kohta, jota ei voi tunnistaa yksiselitteisesti. Kaksi todennäköisintä vaihtoehtoa ovat Messier 101 ja NGC 5866.
Messier 101

Messier 101 (tunnetaan myös nimillä Tuulimyllygalaksi ja NGC 5457) on ylhäältä päin näkyvä kierteisgalaksi Ison karhun tähdistössä. Kirjeessään 1783 J. Bernoullille Pierre Méchain (joka jakoi tietonsa löydöstään Messierille) totesi, että M102 oli todellisuudessa kaksoishavainto M101:stä. Tämä kirje julkaistiin myöhemmin kahdesti, ensiksi ranskaksi ja vuonna 1786 saksaksi.
NGC 5866

NGC 5866 on linssimäinen galaksi Lohikäärmeen tähdistössä. Tämä galaksi näyttäisi sopivan hyvin sekä vuonna 1781 painetun luettelon kuvaukseen kohteesta että Messierin omiin muistiinpanoihin kohteen sijainnista.
Muut mahdolliset vastaavat kohteet

Vaikka sekä M101:n että NGC 5866:n on ajateltu olevan kaksi mahdollisinta kandidaattia M102:ksi, on olemassa muutamia muitakin ehdotuksia.
Muut mahdolliset vastaavat kohteet > NGC 5879, NGC 5907, NGC 5908

NGC 5879, NGC 5907, ja NGC 5908 ovat kaikki galakseja lähellä NGC 5866:n sijaintia. Nämä galaksit ovat kuitenkin himmeämpiä kuin NGC 5866, ja on vähemmän todennäköistä, että nämä vastaisivat M102:ta.
Aiheesta muualla

SEDS Messier pages: Messier 102 (englanniksi)
SEDS Messier pages: The Messier 102 Controversy (englanniksi)
| --- | --- |
Tähdet:  ε UMa, α UMa, η UMa, Mizar, β UMa, γ UMa, ψ UMa, μ UMa, ι UMa, θ UMa, δ UMa, ο UMa, λ UMa, ν UMa, κ UMa, 23 UMa, χ UMa, υ UMa, ξ UMa A, ζ UMa B, Alcor, ξ UMa B, 15 UMa, 26 UMa, 24 UMa, φ UMa, π2 UMa, 83 UMa, ω UMa, τ UMa, τ UMa, ρ UMa, 55 UMa, σ2 UMa, 18 UMa, 36 UMa, 78 UMa, 56 UMa, 46 UMa, 47 UMa, 49 UMa, 15 LMi, 44 Lyn, 38 UMa, 44 UMa, σ1 UMa, 27 UMa, 37 UMa, 16 UMa, 67 UMa, 31 UMa, 17 UMa, 57 UMa, 61 UMa, 55 Cam, 74 UMa, 41 Lyn, 82 UMa, 2 UMa, T UMa, 70 UMa, 59 UMa, 6 UMa, 42 UMa, 81 UMa, π1 UMa, 43 UMa, 73 UMa, 84 UMa, 86 UMa, 5 UMa, 57 Cam, 47 LMi, 62 UMa, 32 UMa, 22 UMa, 39 UMa, 71 UMa, 66 UMa, 58 UMa, 51 UMa, 76 UMa, 75 UMa, 60 UMa, 37 Lyn, U UMa, 1 CVn, 35 UMa, 41 UMa, 68 UMa, Groombridge 1830, 56 Cam, 28 UMa, 65 UMa, 14 LMi, 65 UMa, 72 UMa, 40 UMa, Lalande 21185, W UMa, Winnecke 4, SZ UMa, R UMa, CF UMa, WX UMa
Eksoplaneetat:  47 UMa b, 47 UMa c
| --- | --- |
Tähdet:  η Dra, β Dra, δ Dra, ζ Dra, ι Dra, χ Dra, Thuban, ξ Dra, λ Dra, ε Dra, κ Dra, θ Dra, φ Dra, τ Dra, ρ Dra, ψ Dra A, 10 Dra, π Dra, ο Dra, σ Dra, ω Dra, 45 Dra, 42 Dra, υ Dra, 18 Dra, ν2 Dra, 19 Dra, ν1 Dra, μ Dra A, 15 Dra, 6 Dra, 39 Dra, 36 Dra, 54 Dra, 4 Dra, 30 Dra, 35 Dra, 46 Dra, 17 Dra, 27 Dra, 59 Dra, 53 Dra, 73 Dra, 2 Dra, 64 Dra, 8 Dra, 26 Dra, 3 Dra, 9 Dra, 50 Dra, 75 Dra, 51 Dra, 66 Dra, 7 Dra, 34 Dra, 49 Dra, 16 Dra, AC Dra, 48 Dra, 68 Dra, 71 Dra, 41 Dra, 76 Dra, μ Dra B, ψ Dra B, 37 Dra, 74 Dra, 40 Dra, 69 Dra, UX Dra, 55 Dra, 65 Dra, VW Dra, 20 Dra, 17 Dra, 29 Dra, RY Dra, 38 Dra, 205 Dra, BY Dra, R Dra, HD 184146, HD 173740, T Dra
Eksoplaneetat:  ι Dra b, TrES-2
Messierin luettelo
Messier 101 Hubblen kuvaamana. Kuva: NASA/ESA.
NGC 5866 Hubblen kuvaamana. Kuva: NASA/ESA.
Mezynin kansallispuisto

| --- | --- |
Sijainti:  Tšernihivin alue, Ukraina
Lähin kaupunki:  Mezyn (lähin taajama: Korop)
Pinta-ala:  310,3520 km²
| --- | --- |
Tyyppi:  Kansallispuisto 
Perustettu:  10.2.2006
Hallinto:  mezinpark.com.ua
muokkaa - muokkaa wikitekstiä - muokkaa Wikidataa
Mezynin kansallispuisto (ukr. Мезинський національний природний парк, Mezynskyi natsionalnyi pryrodnyi park) on kansallispuisto Ukrainan Tšernihivin alueella. Vuonna 2006 perustetun kansallispuiston pinta-ala on 310,3520 neliökilometriä.
Lidkovanjärvi.
Kansallispuiston logo.
Aiheesta muualla

Kuvia tai muita tiedostoja aiheesta Mezynin kansallispuisto Wikimedia Commonsissa
Mezynskyi natsionalnyi pryrodnyi park (ukrainaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Мезинський національний природний парк
Käännös suomeksi
Mikkelin Pursiseura

Mikkelin Pursiseura eli MPS on vuonna 1905 perustettu veneilyseura, jonka toimisto on Mikkelin matkustajasatamassa. Jollapurjehduksen ja muun junioritoiminnan tukikohtana toimii Kenkäveronniemen pienvenesatama. Seuralla on myös kaksi saaritukikohtaa matka- ja retkiveneilijöitä varten, joista toinen on Saimaan alueen tukikohtien yhteiskäytössä. Seura järjestää veneilykoulutus- ja katsastustoimintaa sekä purjehduskilpailuja. Vuonna 2023 seurassa oli reilut 400 jäsentä.
MPS:n pursilipun erikoismerkkinä on Mikkelin kaupungin vaakuna.
Historia

Mikkelin pursiseura on perustettu elokuun 17. päivänä 1905. Seuran säännöt hyväksyttiin Senaatissa myöhemmin samana vuonna. MPS on yksi Suomen sisävesien vanhimmista veneilyseuroista ja samalla Mikkelin toiseksi vanhin edelleen toiminnassa oleva urheiluseura.
MPS perustettiin kilpasoutajien aloitteesta ja toimesta. Lajivalikoima kuitenkin laajeni pian melontaan, kilpapurjehdukseen ja kilpamoottoriveneilyyn. Retkiveneily tuli osaksi seuran toimintaa 1910-luvun aikana. Melonnan ja soudun harrastajat perustivat sittemmin omat lajiseurat (Mikkelin Melojat 1933 ja Mikkelin soutajat 1988). Nykyisin MPS:n kilpaurheilulaji on kilpapurjehdus.
Vuonna 1936 MPS:n toiminta keskeytyi seuran talousvaikeuksien ja yleisen laman vuoksi. Seuraa ei kuitenkaan lakkautettu. 1930-luvun lopulta aina 1950-luvun alkupuolelle saakka huviveneily Mikkelin seudulla oli vähäistä, ennen kaikkea Talvi- ja Jatkosodan ja niiden jälkeisen säännöstelyn vuoksi. 1950-luvun kuluessa veneilyharrastus Mikkelissä elpyi ja laajeni nopeasti, ja seuran toiminta käynnistettiin uudelleen 28. maaliskuuta 1958 pidetyssä kokouksessa.
Seuran jäsenistö ja toiminta

Vuonna 2023 seurassa oli reilut 400 jäsentä. Suurin osa heistä on matkaveneilyn harrastajia.
Matkaveneilijöitä varten seura ylläpitää kahta saaritukikohtaa ja on mukana Saimaan alueen seurojen tukikohtayhteistyössä. Myös seuran veneilykoulutus- ja katsastustoiminta palvelevat matkaveneilijöitä.
Mikkelin Pursiseura järjestää vuosittain useita purjehduskilpailuja sekä köliveneille että jollille. Säännöllisesti järjestettäviin kilpailuihin kuuluvat mm. Ristisaaren malja-kölivenekilpailu
Tukikohdat ja toimitilat

MPS:llä ei ole omaa matkaveneiden kotisatamaa, koska siltojen alikulkukorkeusrajoitusten vuoksi kaupunkialueella ei ole paikkaa johon pääsisi sekä moottori- että purjealuksilla. Seuran jäsenten moottoriveneitä säilytetään veneilykauden aikana pääosin Mikkelin ja Anttolan satamissa, ja purjeveneitä Ristiinan satamassa, jonne suuretkin purjeveneet pääsevät ongelmitta.
MPS:n toimisto on Mikkelin matkustajasatamassa, entisessä tullikamarin rakennuksessa.
MPS:llä on kaksi saaritukikohtaa matka- ja retkiveneilijöitä varten. Näistä yksi on mukana Saimaan alueen tukikohtien yhteiskäytössä.
Jollapurjehduksen ja muun junioritoiminnan tukikohtana toimii Kenkäveronniemen pienvenesatama, jota MPS hallinnoi yhdessä Mikkelin soutajat ry:n kanssa.
Minami

Minami (usein jap. 南, ’etelä’) voi tarkoittaa:
Maantiede

Minami, Japanin maaseutukaupunki Tokushiman prefektuurissa
Minami-ku, Fukuokan kaupungin suuralue
Minami-ku, Hamamatsun kaupungin suuralue
Minami-ku, Hiroshiman kaupungin suuralue
Minami-ku, Jokohaman kaupungin suuralue
Minami-ku, Kioton kaupungin suuralue
Minami-ku, Nagoyan kaupungin suuralue
Minami-ku, Niigatan kaupungin suuralue
Minami-ku, Okayaman kaupungin suuralue
Minami-ku, Sagamiharan kaupungin suuralue
Minami-ku, Saitaman kaupungin suuralue
Minami-ku, Sakain kaupungin suuralue
Minami-ku, Sapporon kaupungin suuralue
Henkilöt

Minami Hamabe (s. 2000), japanilainen näyttelijä
Minami Kuribayashi (s. 1976), japanilainen laulaja ja ääninäyttelijä
Minami Takahashi (s. 1991), japanilainen laulaja ja idoli
Jirō Minami (1874–1955), japanilainen kenraali ja poliitikko, Korean kenraalikuvernööri 1936–1942
Kunzō Minami (1883–1950), japanilainen taidemaalari
Masayuki Minami (1941–2000), japanilainen lentopalloilija ja olympiavoittaja
Moeka Minami (s. 1998), japanilainen jalkapalloilija
Yūta Minami (s. 1979), japanilainen jalkapalloilija
Ministerivaliokunta

Suomen valtioneuvostossa on neljä lakisääteistä ministerivaliokuntaa:
ulko- ja turvallisuuspoliittinen ministerivaliokunta
EU-ministerivaliokunta
raha-asiainvaliokunta
talouspoliittinen ministerivaliokunta.
Ministerivaliokuntien puheenjohtajana toimii pääministeri.
Ministerivaliokuntien jäsenet ovat valtioneuvoston jäseniä. Valtioneuvosto voi tarvittaessa asettaa muitakin ministerivaliokuntia.
Mezuza

Mezuza (hepr. ‏מזוזה‎) on juutalaisen kodin oven oikeaan pieleen kiinnitettävä pieni kotelo, joka sisältää pergamentille kirjoitettuja Tooran jakeita. Mezuza-kotelo on suorakaiteen muotoinen, ja se voidaan valmistaa erilaisista materiaaleista. Heprean sana mezuza tarkoittaa ovenpieltä. Mezuza-käsky kuuluu Šema Israel -rukoukseen:
Mezuza
»Kuule, Israel! Herra, meidän Jumalamme, Herra on yksi. Ja rakasta Herraa, sinun Jumalaasi, kaikesta sydämestäsi ja kaikesta sielustasi ja kaikesta voimastasi. Nämä sanat, jotka minä tänä päivänä sinulle annan, painukoot sydämeesi. Ja teroita niitä lastesi mieleen ja puhu niistä kotona istuessasi ja tietä käydessäsi, maata pannessasi ja ylös noustessasi. Ja sido ne merkiksi käteesi, ja ne olkoot muistolauseena sinun otsallasi. Ja kirjoita ne talosi pihtipieliin ja portteihisi. (5. Moos.6:4-9)

Painakaa siis nämä minun sanani sydämeenne ja mieleenne ja sitokaa ne merkiksi käteenne, ja ne olkoot muistolauseena otsallanne; ja opettakaa ne lapsillenne, niin että puhut niistä kotona istuessasi ja tietä käydessäsi, maata pannessasi ja ylös noustessasi. Ja kirjoita ne talosi pihtipieliin ja portteihisi... (5. Moos.13:18-20)»
Mezuzan teksti koostuu kahdesta Tooran kappaleesta: 5. Moos. kirja 6:4–9 ja 11:13–21. Teksti kirjoitetaan käsin pergamentille samojen sääntöjen mukaan, joita noudatetaan sefer Toran ja tefillinien kirjoittamisessa. Sen jälkeen pergamentti eli klaf kääritään rullalle ja sijoitetaan suojakoteloon. Koska mezuzan tärkeä osa on klaf ja kotelon tarkoitus on vain suojata sitä, kotelo voi olla valmistettu mistä materiaalista tahansa. Ennen mezuzan asettamista ovenpieleen lausutaan rukous.
Mezuza kiinnitetään kodin jokaisen oven oikeanpuoleiseen pieleen kylpyhuonetta ja WC:tä lukuun ottamatta. Juutalainen kiinnittää sen myös oman yrityksensä tai toimistonsa ovenpieliin. Niissä israelilaissa kaupungeissa, joissa on muurit, se kiinnitetään muurin porttien pieliin.
Aiheesta muualla

Kuvia tai muita tiedostoja aiheesta Mezuza Wikimedia Commonsissa
lubavitch.fi: Mezuza (englanniksi)
Juutalainen elämä
| --- | --- |
Syntymä:  Brit mila · Zeved habat · Pidjon haben
Täysi-ikäisyys:  Upšerin · Bar mitsva (Bat mitsva)
Avioelämä:  Huppa · Ketubba · Naisen asema · Nidda · Mikve · Get
Juutalaisuus:  613 käskyä · Rukoukset · Birkat hamazon · Juutalaiset juhlat · Minhag · Tooran opiskelu: paraša, daf jomi
Uskonnolliset esineet:  Sefer Tora · Tsitsit · Tallit · Tefillin · Kipa · Menora · Mezuza
Kuolema:  Hevra kaddiša · Šiva · Kaddiš · Jortsajt
Ministro Zenteno

Ministro Zenteno on ollut kolmen Chilen laivaston aluksen nimenä:
Ministro Zenteno (1896), panssarikansiristeilijä
Ministro Zenteno (DD-16), hävittäjä ex- USS Charles S. Sperry
Ministro Zenteno (PFG-08), fregatti ex- HMS Achilles.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ministro Zenteno”, voi hakea sivunnimihaulla, laajalla sivunnimihaulla tai tekstihaulla.
Merisairas

| Merisairas> Seasick |
| --- | --- |
 Elokuvan juliste, Marja-Leena Hukkanen ja Riku Mauno, 1996.
Ohjaaja:  Veikko Aaltonen
Käsikirjoittaja:  Iiro Küttner
Tuottaja:  Klaus Heydemann
Säveltäjä:  Mauri Sumén
Kuvaaja:  Olavi Tuomi
Leikkaaja:  Veikko Aaltonen Kimmo Taavila
Tuotantosuunnittelija:  Anu Maja Mark Lavis
Lavastaja:  Mark Lavis
Erikoistehosteet:  John Fontana
Pääosat:  Bob Peck Katrin Cartlidge Peter Firth John Castle
Valmistustiedot
Valmistusmaa:  Suomi Ruotsi Ranska
Tuotantoyhtiö:  Villealfa Filmproductions Orsans Productions S.A. Sandrew Film
Levittäjä:  Villealfa VLMedia
Ensi-ilta:  5. huhtikuuta, 1996
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Merisairas on Veikko Aaltosen ohjaama suomalais-ruotsalais-ranskalainen draama- ja jännityselokuva vuodelta 1996.
Elokuvassa rahtialus Pandora kuljettaa myrkkylastia ympäristöaktivistien lähestyessä sitä veneellä. Rahtialuksen ylikonemestari ampuu laukauksen kohti aktivistien venettä, jonka seurauksena vene räjähtää. Yksi aktivisteista, Elene, jää eloon ja syyttää laivan kapteenia murhasta. Kapteeni yrittää päästä eroon aluksella olevasta lastista, mutta perämies Jensen vastustaa hänen suunnitelmiaan.